બીજી તરફ ઊંઝા તાલુકા પંચાયતની ૧૮ બેઠકોમાંથી ૧૩ બેઠકો ઉપર કોંગ્રેસે કબ્જો મેળવી પંદર વર્ષ બાદ ફરીથી સત્તા હાંસલ કરી છે. અપક્ષોના ફાળે ચાર બેઠકો ઉપેરા, કહોડા, ભુણાવ તથા ઉનાવા-૧ ગઈ છે જ્યારે ભાજપાએ દાસજની એક માત્ર બેઠક મેળવી છે. કોંગ્રેસ સાત બેઠકો ઉપર ઠાકોર ઉમેદવારોને ટિકીટ આપી હતી. જેમાં પાંચ બેઠકો ઉપર ઠાકોર ઉમેદવારોએ જીત મેળવી છે. ભાજપા ગઢ ગણાતા ટુંડાવ, ઉનાવા-૨, વરવાડા, વણાગલા, ઐઠોર, બ્રાહ્મણવાડા, ડાભી, કામલી, કરલી, કંથરાવી, મકતુપુર, રણછોડપુરા, શિહી બેઠકો ઉપર કોંગ્રેસે જીત મેળવી છે. જ્યારે જિલ્લા પંચાયતની ઊંઝા તાલુકાની ઉનાવા, કામલી તથા કહોડા ત્રણેય બેઠકો કોંગ્રેસે કબ્જે કરી છે. ઊંઝા તાલુકા પંચાયત તથા નગરપાલિકામાં પ્રમુખ પદની મહિલા સીટ હોવાથી અત્યારથી કશ્મકશ ચાલુ થઈ ગઈ છે. પાલિકામાં ઘણા વર્ષોથી ચુંટાતા સભ્યોની પણ કારમી હાર થઈ છે. પાલિકા તથા તાલુકા પંચાયતમાં ૯૫ ટકા જીતેલા ઉમેદવારો નવા નિશાળીયા આવ્યા છે.